LidanRubinov/Halacha-QA huggingface dataset:
שאלה: טראומות מלימוד הגמרא: אני בחור בן 30. למדתי בישיבה תיכונית, עד היום אני סוחב טראומות מלימוד הגמרא ומתקופתי בישיבה. פשוט לא התחברתי ללימוד הגמרא. לא הבנתי מה רוצים ממני. יש לציין כי לאמונה, מוסר, תנ"ך, משלים ואגדות, אני מתחבר נהדר. כיום, לאחר 15 שנה, חזרתי ללמוד על בסיס דף יומי, (מסכת סוכה, כרגע) אני מנסה להתגבר על הטראומה ולתת צ אנס נוסף לגמרא. אבל השאלה שוב עולה לי, מה רוצים ממני, למה אני צריך להכנס לתוך תוכי מחלוקות של גדולי עולם, כל הפיתולים, הסברות, והמעבר בין נושא לנושא בתוך הסוגיות, (מה שגורם לי ללכת לאיבוד בקלות). בעיה נוספת היא שלפעמים אני נתקל בתשובה של תנא או אמורא לקושיה שהקשו עליו, ואומר לעצמי: "אוי, נו! איזו קטנוניות! מה זו התשובה הזו??? (בלשון המעטה), כמו כן, יש לציין כי אני מתמיד בלימוד מהסיבה של "לשמה". "תמים תהיה". לא מבין למה זה טוב (אבל מבין שזה טוב!) - אבל לומד. כמו כשאני הולך למוסכניק - אני לא הולך ללמוד את רזי מקצוע המכונאות, אלא לתקן - וזהו. מה מעניין אותי איזה בורג מתאים לאיזה אום? כך בגמרא. האם ישנו איזו תמריץ או קו מחשבה אחר כאשר אני בא ללמוד גמרא חוץ מהסיבה ש"צריך"?
תשובה: חסד עשו איתנו גדולי האמוראים שחיברו לנו את התלמוד כמו שהוא בפנינו. הגודל של היצירה התלמודית הוא בכך שהוא מכניס אותנו לכור ההיתוך של התורה שבעל פה. כל התפתחות תורה שבעל פה היא על בסיס התלמוד. לא יכולה תורה להתפתח שלא דרך התלמוד. נתנו לנו את הזכות להציץ אל בית היוצר התורני. אין יכולת להיות תלמיד חכם ללא אחיזה בתלמוד. אתה יכול ללמוד רמב"ם ספרי הלכה ודרוש אולם הכל זה כלי שני שלישי. אתה לא נפגש עם המקור. זה גם טוב זה גם חשוב זה גם מקרב ומחבר אל הקודש. אולם זה לא כלי ראשון. כל יהודי יכול להיות מחובר אל הקודש. התורה היא הלבושים של הקב"ה. מי שלומד תורה הוא כאילו אוחז בלבושים של המלך. במלך עצמו אי אפשר לאחוז - הוא אש אוכלה. אולם הוא נותן לנו לאחוז בבגדיו. בין בגדיו גם יש הבדלים. יש בגדים חיצוניים שרחוקים יותר מהמלך ויש בגדים שקרובים אל המלך. כל אחד יעשה כפי יכולתו. באמת אין טעם שתהיה מוסכניק. אולם התורה היא המזון לנשמה היא יכולה לעורר את החלקים הרוחניים שבקרבך, היא יכולה לחבר אותך פנימה. זה נכון גם מבחינה סגולית וגם מבחינה ממשית. גדול תלמוד המביא לידי מעשה. ככל שאדם לומד יותר הוא מבין יותר את מה שעושה הוא מכיר יותר את מי שאמר והיה עולם. חבל שיש לך רתיעה מהלימוד. אולם יתכן שעתה שאתה אדם מבוגר ואין אף אחד שמלחיץ אותך ואתה יכול ללמוד לפי מה שמתאים לך תוכל לשוב אל התלמוד. יתכן שעדיף שתיקח חברותא קבועה ותלמד איתו יותר לאט עם ספרי עזר  ש"ס שושנשטיין. אולם אם אין לך יכולת להיות קבוע עם חברותא אזי הלימוד של הדף היומי הוא מצויין הוא גורם לקביעות ויש בו את המעלה שרבים לומדים אותו וניתן לשוחח על כך עם מי שנפגשים. בכל אופן כל הכבוד לכך שאתה מתנהג בתמימות וממשיך ללמוד. עיקר העיקרים הוא קשר לתורה. יש מעלה אם תצליח גם ללמוד ישר מתוך התלמוד ללא מתווכים.
שאלה: תבלון כבד לפני צלייתו: האם מותר לתבלן כבד בפפריקה, פלפל שחור וכו' לפני צליתו ורק אחרי התבלון לצלות אותו על האש, או חייבים רק אחר הצלייה?
תשובה: נראה לי שמותר לתבל את הכבד, שאין זה פוגע בפליטת הדם של הכבד.
שאלה: הוצאת עלון לשבת: ברצוני לחבר עלון לשבת המכיל הלכות, דברי אגדה ומדרשים על פרשת השבוע. האם מותר לי להשתמש בהתאם בספרי הלכה, אגדה ומדרש לשם חיבור העלון, והאם יש כאן חשש לגזל. חשוב לי לציין, כי כל מקור בו אעשה שימוש תהיה בסופו הפנייה לספר ממנו נלקחו הדברים?
תשובה: מותר ללא כל חשש.
שאלה: חייבים להיות בבריכה עם חולצה?: א. האם יש עניין או חיוב כאשר רוחצים ושוחים בים או בבריכה לכסות את החלק העליון של הגוף עם חולצה? ב. אם כן האם אפשרי גם עם חולצה לבנה שקופה? ג. באם התשובה היא שצריך ללבוש, האם כאשר ישנם בנות מהמשפחה (קרבה שניה וראשונה) או אפילו בנות שאינם מן המשפחה, (אם יש הבדל בין סוגי הקרבה אשמח לדעת) שרוחצות בנפרד, אך כאשר נצא מן הים למקום המפגש של כל המשפחה ששם אוכלים ויושבים, האם צריך וחובה ללבוש חולצה יבשה במקום או על החולצה הרטובה שנראית כצמודה לאחר השחיה?
תשובה: אין צורך בכיסוי החלק העליון לבנים בבריכה.
שאלה: מעשר כספים ממניות: קיבלתי סכום מניות לחשבון באמריקה. אני מתכוון למכרם טיפין טיפין ולהעביר את הכסף ארצה. האם אני צריך להפריש על כל המניות בבת אחת (10 של המניות) או לפי סכום כסף של החלק שאני מוכר? היתרון של השיטה השניה היא שהמעשרות משקפות במדויק את העליות והירידות של הבורסה, מאידך הקרן נשארת לא מעושרת עד שממירים את המניות לכסף?
תשובה: תתן מעשר כספים רק לפי מה שהנך מוכר.
שאלה: חזרה על תיבות "ה  אלוקיכם אמת": רציתי לדעת כמה פעמים חוזרים על המשפט בסוף קריאת שמע על המטה, כי כעת אני חוזרת עליו שלוש פעמים האם כך צריך?
תשובה: יחיד הקורא קריאת שמע אינו חוזר על התיבות "ה' אלוקיכם אמת" אלא רק החזן חוזר פעם אחת כדי שיצא סך התיבות של קריאת שמע רמ"ח (248) כמניין האברים בגוף האדם. אדם המתפלל בלי מניין אומר לפני קריאת שמע את התיבות "א-ל מלך נאמן" כדי להשלים לרמ"ח תיבות. (שולחן ערוך סימן סא סעיף ג)
שאלה: ת נדר לבית כנסת: קניתי עליה לתורה, אך כשהגיע זמני לעלות עלה מישהו אחר ואמר שהוא נידב יותר ממני בעת המכירה ואני כנראה לא שמעתי. ויתרתי לו והוא עלה. ברצוני לשאול מה עם "הנדר שקניתי", האם אני צריך לשלם, או שבכלל לא היתה כאן קניה?
תשובה: אינך צריך לשלם, שהרי לא קיבלת תמורה.
שאלה: צילום בבית קברות: האם מותר לצלם בבית קברות באופן כללי, והאם מותר מצבה או את הקבר עצמו?
תשובה: אין איסור לצלם בבית הקברות.
שאלה: פציעה עצמית, מותרת?: האם מותר לאדם לפגוע בעצמו, למשל: סתם לעשות חתך ביד ללא נזק תמידי או גרימת צלקת וכדומה, כי הרי כל האיסור של שרטת לנפש וכו זה משום דרכי גויים, מכאן שכאשר אין דרכי גויים מותר, מה ההלכה ואם אפשר מקורות?
תשובה: אם אין צורך רפואי בכך אלא סתם לפצוע את עצמך ודאי שאסור "ונשמרתם מאד לנפשותיכם".
שאלה: זמן אמירת מוסף בראש חודש: מהו זמן אמירת הלל בר"ח, האם מותר לאמר הלל במנחה?
תשובה: נוהגים לומר הלל לאחר תפילת שחרית ולפני קריאת התורה אבל מעיקר הדין זמנו כל היום ולכן מי שלא קרא בשחרית יכול לקרוא את ההל עד שקיעת החמה. (שולחן ערוך אורח חיים סימן תכב סעיף ב)
שאלה: שכחתי יעלה ויבוא: 1. אם התפללתי שחרית בראש חודש ולא אמרתי יעלה ויבוא, ועבר זמן שחרית, האם עלי להתפלל פעמיים מנחה? 2. ואם זה קרה בתפילת מנחה? 3. ואם זה קרה בחול המועד?
תשובה: 1. צריך להתפלל מנחה פעמיים כי נחשב שלא התפלל שחרית. ומתפלל תפילה ראשונה לשם מנחה והשניה לשם תשלומי שחרית ובשניהם אומר יעלה ויבוא. 2.צריך להתפלל ערבית פעמיים, ראשונה לשם ערבית ושניה לשם מנחה, ואם זה כבר לא ר"ח לא מזכיר יעלה ויבוא כלל ואם עדיין ר"ח מזכיר יעלה ויבוא בשניהם. 3.אותו דין. הרב שלמה רקובסקי
שאלה: ישיבת "דרך חיים": בן דודי רוצה לעבור לישיבת "דרך חיים" בנוף איילון, וההורים שלו לא מסכימים, בגלל שאין עושים שם בגרות ובגלל שההורים אומרים ששם יותר מדי "חזקים" בדת, עכשיו הוא כיתה ח ושנה הבאה הוא רוצה לעבור לשם. בן דודי מיואש והוא לא עושה כלום בנידון הוא מקבל את החלטת ההורים בלי להגיד להורים כלום, אבל אני רוצה לעזור לו שיעבור לישיבת "דרך חיים", אבל אני לא יודע איך, מה לעשות?
תשובה: עקרונית הוא אינו חייב לציית להורים בנושא זה. אך עדיף שינסה להסביר להם בדרכי נועם לפני שיעשה צעד עצמאי.
שאלה: תפילה מוקדמת או אחרי נסיעה? : הנני סטודנט, אשר נדרש ממנו כל יום ראשון להגיע מביתו לאוניברסיטה בשעה די מוקדמת. מכיוון שהנני גר רחוק עומדות בפני שתי אפשרויות, להניח תפילין ולהתפלל לפני נץ החמה, אך אחרי זמן מ"שיכיר" - ביחידות. או ליסוע באוטובוס לאחר זמן מ"שיכיר" ולהתפלל בציבור באוניברסיטה, מה עדיף?
תשובה: תגיד חלק מהתפילה ביחידות, כלומר: ברכות השחר, ואחר-כך תיסע באוטובוס ותתפלל במנין באוניברסיטה.
שאלה: עץ כגדר לדיני ערלה: ברצוני להבין לעומק מהו דינו של עץ אשר נשתל בשביל גדר, אך גם אפשר להנות מפרותיו, היכן היא מידת הגבול, לצורך דיני ערלה?
תשובה: עץ שניטע לסייג איננו עץ מאכל ולכן פטור מערלה (ערלה פ"א מ"א), אולם אם העץ ניטע גם לסייג וגם לפירות נחלקו הראשונים והאחרונים כאשר יש אומרים שכיוון וניטע לפרי הרי זה מותר ויש אוסרים, ונכון להחמיר כדבריהם, אלא א"כ אוכל בצורה ארעית ובמקרה שאז מותר אולם לאסוף את הפירות לאכילה נראה שאין להתיר. בברכת התורה והארץ הרב יהודה הלוי עמיחי
שאלה: אכילת לפני תפילת מוסף: האם מותר בשבתות בכלל, וכן בראש השנה לאחר קריאת התורה ולפני תפילת מוסף - לעשות קידוש ולאכול סעודה שנייה? אם כן, האם ניתן לאכול ללא הגבלה (לחם עוגות קיגל), ואח"כ לחזור ולהתפלל מוסף?
תשובה: מותר לטעום משהו, אבל אין לאכול סעודה.
שאלה: מספר התקיעות כשאין מניין: חייל שאין לו מניין בראש השנה, האם הוא צריך לתקוע לנוכחים את כל 100 התקיעות, או אולי הדין שונה כיוון שאין שם מניין וממילא אין חזרת הש"ץ?
תשובה: מספיק שהוא יתקע 30 תקיעות.
שאלה: פסלים בבית המקדש: איך שלמה המלך הרשה לעצמו לשים פסלים של אריות בבית המקדש, ולמה שלא נעשה כן במקדש השלישי אם זה ר?
תשובה: תכנית בית המקדש ניתנה על-ידי ה' בנבואה, כפי שאומר דוד המלך לשלמה: "הכל בכתב מיד ה' עלי השכיל". גם צורות אלו נתנו על-פי נבואה.
שאלה: סעודת שבע ברכות בבית אבל: האם מותר לאבל בשנת אבל על אביו, לקיים בביתו סעודת שבע ברכות לאחיו שהתחתן, לאחר תום השלושים?
תשובה: האבל יכול לערוך את הסעודה בביתו, רק שהוא עצמו לא ישתתף בה.
שאלה: להישאר בגלל כוננות בצבא?: אני גר בירושלים ומשרת בחיל האויר, בקריה בת"א. השבת אני כונן וקיים סיכוי לא קטן שאקרא לפעילות במהלך השבת. יש לי אפשרות לשבות בתל-אביב (בלי המשפחה), אך יתכן שזה יהיה לשווא, אם בסופו של דבר לא תהיה פעילות. א.האם עלי לברר מראש מה הסיכוי ל"הקפצה" בשבת (במקרה שהדבר ידוע מראש)? ב.אם מתברר שהסיכוי גבוה, האם עלי ליסוע כבר לפני שבת, על-מנת למנוע את הנסיעה בשבת באם אקרא? ג. האם הדין שונה אם נאמר לי שהסיכוי בינוני?
תשובה: עליך לברר מה הסיכוי. אם הסיכוי בינוני אינך חייב להיות סמוך למקום.
שאלה: הטיית תפילין של יד כנגד הלב: צריך להטות את התפילין של יד לכיון הלב, עד כמה?
תשובה: התפילין צריכות להיות מונחות מוטות מעט לצד הגוף, כך שאם יכפוף את זרועו למטה יהיו כנגד הלב. הרב שלמה רקובסקי.
שאלה: על מה להקפיד בעיקר?: על מה נער בגיל תיכון צריך לשים דגש, על אילו דברים בעיקר צריך להקפיד? (למשל שמעתי שהרב צבי יהודה אמר לתלמידיו שיש להקפיד בעיקר על לימוד תורה ושמירת הלשון. מהי הדרכת הרב לנערים בגיל תיכון?)
תשובה: בנוסף לשני היסודות האלו יש להוסיף שיש להתרחק מהתרבות המערבית. יש להשתדל לעשות כל דבר בניגון וצורה יהודית. למעט בקריאת עיתונים ראיית טלויזיה ואינטרנט. זו העבודה זרה של הזמן שלנו. מי שיש לו יכולת הדרכה ויכולת ללמד כדאי מאד גם להתעסק בללמד זה תורם למלמד לא פחות מאשר למי שלומד.
שאלה: שליח ציבור בשבתות ובחגים: אני מתפלל בביכ"נ של יהודי אשכנז (חסידים ומתנגדים). אצלינו מקובל שאדם שנמצא בתוך שנת אבל על אביו או על אמו, אינו עובר לפני העמוד בשבתות ובימים טובים, בכל התפילות. הביהכ"נ נמצא באיזור מרכזי, ובשבתות ובימים טובים, בתפילת המנחה, מתקימים מספר רב של מנינים. ובין הבאים ישנם גם מאחינו הספרדים, וביניהם ישנם בעלי חיוב (בתוך שנת האבל) והם עוברים לפני העמוד. ואז ישנם ויכוחים בענין, הספרדים טוענים שאצלם אין איסור, והאשכנזים טוענים שהביהכ"נ הוא של עדת האשכנזים ואצליהם חל איסור לעבור לפני העמוד, מה לעשות?
תשובה: אם בית הכנסת נוהג כמנהג אשכנז על כל המתפללים בו כולל הספרדים לנהוג כמנהג המקום, אולם ה גדול מהכל.
שאלה: לספר לשוכרים על הדירה?: אנחנו שוכרים דירה ועומדים לעזוב אותה, המשכיר שולח אנשים לראות את הדירה. האם מותר לנו (או שמא חלה עלינו חובה הלכתית) לספר למבקרים את מגרעות הדירה כרעש מהרחוב, כיורים סתומים, דוד שמש לא תקין וכו, או שאסור עלינו להתערב, ולתת להם לראות את הדירה ורק אם נישאל לא נשקר?
תשובה: כל מה ששוכרים רואים בעצמם השאירו להם להתרשם בעצמם. דברים שאינם יכולים לראות בעצמם והם משמעותיים ביותר שכל אדם רואה בהם פגם מהותי ספרו להם ללא הערכות ופרשנויות.
שאלה: סכך מחצלת בגרמניה: במקומינו (גרמניה) מוכרים מחצלת במבוק, קשור בחוט ניילון. המחצלת משמשת בדרך כלל כגדר בחצרות אך לא מן הנמנע כי חלק משתמשים בה לישיבה. האם מותר להשתמש בה כסכך (יצויין כי אין כאן מנהג כל שהוא כלפי המחצלת הזו ואינה ידועה כסכך), ואם לא מה עדיף: סכך לנצח או עצים גזומים?
תשובה: ניילון פסול לסכך ואם מחזקים בו את הקנים הם פסולים משום מעמיד. רק חוטים מן הצומח כשרים. ויש מהדרים להשתמש בסיבים לא טוויים. עצים גזומים הם הכשרים ביותר אם אין בהם חשש גזל.
שאלה: התנייה בקריאת שמע: האם אדם יכול להתנות, מעין ההתנייה שבקריאת שמע: "הריני מגלה דעתי שמעתה ועד מחר, אני סולח לכל מי שיכעיס ויקניט אותי או שיחטא כנגדי"?
תשובה: ההתניה מועילה, אולם מה הקשר לקריאת שמע?.
שאלה: כיתוב על מצבה: האם יש מניעה להקצות מקום על המצבה של אמי ולכתוב: "לזכר הוריה שרה ויעקוב שמקום קבורתם בניכר" (השמות בדויים). הוריה - סבא וסבתא שלי, טמונים במדינות שונות, לבנון ומצרים ואיש אינו פוקד את קברם. אמי דיברה רבות אודותיהם ונראה לי כי אילו יכולתי לשאול אותה היא היתה רוצה בכך מאוד?
תשובה: אין מניעה מכך.
שאלה: למעלה מחפשים כבוד?: איך צריך להבין את המאמר "כל הנברא. לכבודי בראתיו", וכי אפשר לומר שלמעלה מחפשים כבוד?
תשובה: יש ביטויים יותר קשים על כך שיש לקב"ה נחת רוח מהקורבנות ועוד ביטויים קשים. הסברנו על כל הביטויים האלו שהכל זה מצידנו. אין הקב"ה מגלה את עצמו. כל מה שהקב"ה מתגלה עלינו כמלך או כמלך הכבוד הוא משום שעל ידי התייחסותינו אל הקב"ה כמלך אנו נהיים טובים יותר. אנו מבינים שיש אחדות בין כל הכוחות שיש בעולם. לכולם יש מטרה אחת גדולה וכולם עומדים להתעלות מכוח מה שהם יהיו חלק ממלכותו הגדולה והטובה של הקב"ה מלך מלכי המלכים.
שאלה: למחות על גיוסי שבת מיותרים: קיבלתי צו 8 ביום שישי, ולמעשה נאלצתי לבצעה התארגנות בשבת, כגון איפוס נשק, נסיעה למקום ההתארגנות, שיפצורים (קשירה וחתיכת חוטים לסידור רצועת הנשק, סידור האפוד, הכולל שימוש בסרט הדבקה וכו ), חתימה על נשק ועוד. כחייל פשוט אין לי תמונה רחבה ולא ברור לי מה ניתן לדחות ומה נחשב צורך דחוף ביתר. מהם העקרונות עליהם אני צריך לשמור במצב זה?
תשובה: רק דרגים בכירים יודעים מה מתוכנן ועל איזה רקע היה הגיוס בשבת. הדרגים הנמוכים וק"ו החפשי"ם אינם יודעים ולכן כל דבר שנראה כנחוץ לאפשרות של לחימה מותר. חתימה על נשק אפשר ביד שמאל. עם זאת יש למחות על גיוסי שבת הנראים על פניהם כמיותרים. למשל הגיוס בשבת נחמו יא' מנ"א. התכנון לגייס שלוש אוגודת היה כבר שבוע ימים לפני כן. לא ידוע לנו על שום לחימה חריגה באותה שבת או בימים הקרובים לה. לדעתי על כל החיילים שגויסו באותה שבת לפנות לועדה שתקום, שתבדוק אם אכן הייתה הצדקה לגיוס הבהול בשבת.
שאלה: רובו מצוות צדיק! - האומנם?: הרמב ם כותב שאדם נידון לפי רוב מעשיו, אם יש לו יותר מצוות מעבירות - צדיק, ואם ההיפך - רשע. (והוא מעיר, שזה גם הולך לפי גודל המצוות והעבירות ולא רק לפי כמותם) וכפי שזכור לי הרמב ם גם אומר שבמצב כזה ה מעביר ראשון ראשון, וכך עבירותיו של האדם נמחקות. פעמים רבות אנו שומעים רבנים, וגם קוראים בספרים, שאם אדם לא הקפיד על מצווה מסויימת, הוא יענש בחומרה בגיהנם. או אם לדוגמא אדם חייב לחבירו אפילו סכום כסף קטן, עלול לחזור בגלגול. מובאים סיפורים על צדיק שקיים כל התורה כולה, והמלאכים העידו על כך, אך בגלל שהזכיר אזכרות בלא כוונה נידון בגיהנם. כל הדברים הללו אינם מסתדרים לכאורה עם דברי הרמב ם והגמרא. היכן מה שכתוב על ה שמעביר ראשון ראשון, היכן מה שכתוב שאם אדם רובו מצוות, הוא צדיק, את הצדיק שולחים לגיהנם, ואולי בכלל כל הסיפורים הללו, שאנשים נענשים בחומרה בגיהנם על עבירות מסויימות למרות שהקפידו על שאר המצוות אין לסמוך עליהם, שהרי חלק גדול מהם ידועים על ידי שאנשים חלמו, ובחלום הנפטר סיפר להם, ואולי הם חלומות הבל, ובפרט שלכאורה הם סותרים דברי גמרא, וידוע שתורה לא בשמים אלא בארץ, אשמח אם כבוד הרב יסביר לי את הסתירה הזו?
תשובה: בכדי לענות על שאלותיך אני מציע שתלמד את מידת הזהירות בספר מסילת ישרים. שם הרמח"ל מסביר שיש דיון כללי שבו יש להכריע אם האדם צדיק או רשע. אולם גם אם האדם צדיק אין זאת אומרת שהקב"ה מוחק את כל העבירות של הצדיק. על כל מעשה ומעשה יש חשבון נפרד. הקב"ה רוצה להביא את הצדיק למצב שלא יהיה לו כלל עבירות. זאת עושה הקב"ה בזיכוכים רבים גם לאחר פטירת האדם מן העולם. אנו לא מומחים בדיוק איך הזיכוכים. אולם אנו יודעים שככל שנרבה במצוות כך נזכה לתענוג הגדול של הרגשת קירבת ה' מהר יותר. וככל שיהיו בידו עבירות למרות היותנו באופן כללי צדיקים נצטרך לעבור זיכוכים ויסורין עד שנזכה להיטהר. יתכן שמקום הזיכוך הוא גהינום. יתכן שצדיק כלל לא מגיע לגהינום אולם בכל מקרה הוא צריך לזכך את המקומות שבהם עשה דברים שהרחיקו אותו מה'. שם הרמח"ל מסביר את הקשר בין מידת הדין למידת הרחמים. מידת הדין אינה נפגעת בכך שיש מידת הרחמים. חלק ממידת הרחמים נוגעת לימים אלו. מידת הרחמים נותנת לנו הזדמנות שניה לתקן את מה שקילקלנו על ידי תשובה. בברכת שנה טובה
שאלה: עונש צרעת על לשון הרע: בח נאמר שהעונש על לשון הרע הוא צרעת. בימינו אנו לא רואים שיש עונש כזה. א. ממתי הפסק העונש של צרעת על לשון הרע? ב. מדוע הפסיק העונש של צרעת על לשון הרע? ג. שמעתי שבזמננו יש עונש עניות במקום צרעת, אם זה כך מדוע זה לא הוזכר בתורה בגמרא?
תשובה: הרמב"ן כותב בויקרא פרק יג פסוק מז: "והבגד כי יהיה בו נגע צרעת זה איננו בטבע כלל ולא הווה בעולם, וכן נגעי הבתים, אבל בהיות ישראל שלמים לה' יהיה רוח השם עליהם תמיד להעמיד גופם ובגדיהם ובתיהם במראה טוב, וכאשר יקרה באחד מהם חטא ועון יתהוה כיעור בבשרו או בבגדו או בביתו, להראות כי השם סר מעליו ולכך אמר הכתוב (להלן יד לד) ונתתי נגע צרעת בבית ארץ אחוזתכם, כי היא מכת השם בבית ההוא והנה איננו נוהג אלא בארץ שהיא נחלת ה', כמו שאמר (שם) כי תבאו אל ארץ כנען אשר אני נותן לכם לאחוזה, ואין הדבר מפני היותו חובת קרקע, אבל מפני שלא יבא הענין ההוא אלא בארץ הנבחרת אשר השם הנכבד שוכן בתוכה". ובתורת כהנים (מצורע פרשה ה ג) דרשו עוד, ש"אין הבית מטמא אלא אחר כבוש וחלוק, ושיהא כל אחד ואחד מכיר את שלו והטעם, כי אז נתישבה דעתם עליהם לדעת את ה' ותשרה שכינה בתוכם וכן אני חושב בנגעי הבגדים שלא ינהגו אלא בארץ." הרי שצרעת הייתה אחר כיבוש וחילוק, בהיות ישראל שלמים ל-ה', אז יש מצב של צרעת, ונראה שגם צרעת הגוף איננה נוהגת היום, רק שבגוף יותר טבעי ומובן שיהיה פצעים, מה שאין כן בית או בגד צרוע זה חידוש. ג. הדברים מוזכרים בספר שמירת הלשון שער הזכירה פרק ו, ויסודו בתיקוני זוהר. הרב אברהם פרל.
שאלה: אוקימתות רחוקות בגמרא : לעיתים הגמרא מעמידה דברי משנה או ברייתא באוקימתא שנראת מאוד רחוקה. א. האם רבי כשערך את המשנה באמת דיבר במקרה של אחד לאלף? ב. אם כן, מדוע לא אמר לנו רבי שעל מקרה זה הוא מדבר? ג. אם הייתה מסורת שכך יש להעמיד את המשנה מדוע לא מציינים שזה ממסורת, הרבה פעמים נראה מלשון הגמרא שזה הסבר חדש שאומר אותו האמורא מעצמו? ד. ישנם תלמידים שאומרים גם אני יכול להמציא אוקימתא, מה יש לענות להם?
תשובה: יתכן שהאוקימתא היא דוגמא לפיתרון ויש עוד אוקימתות. רבי קיצר בלשונו והשאיר את הבנת המשנה בידי הלומדים שלמדו במסורת. פעמים שהשאירו את פיתרון המשנה ללומדים גם ללא מסורת על מנת לחדד את התלמידים. ואם יש תלמיד שמוצא אוקימתא טובה אפשר לקבל אם היא הגיונית ואין בזה פסול, אם זה לא בניגוד למסקנות שהובאו בגמרא.
שאלה: זמני כניסת שבת: אני גר בשומרון בישוב בית אריה ומביתי אני רואה את חוף הים ואת תל אביב. האם אני עושה נכון בקשר לכך שאני נוהג את זמני התפילות וכניסת השבת לפי אופק תל אביב?
תשובה: לא. השקיעה אצלך שונה מאשר זו הנראית על חוף הים בת"א בגלל הפרשי הגובה והמרחק.
שאלה: יש כאן "לפני עיוור"?: אני רוצה שחברתי תבוא עמי לים הנפרד. אני יודעת שאני אכנס בבגדים לים, אך אינני יודעת אם חברתי תלבש בגדים. יתכן שתכנס לים עם בגד ים בלבד. האם אני צריכה להמנע מלהציע לה לבוא עימי לים, או שאני יכולה להציע לה וזה לא אשמתי אם היא מחליטה לא ללבוש בגדים?
תשובה: כניסה למים עם בגדים הינו חומרא בלבד, מפני שהמציל יושב די רחוק מהמים, ולכן אין בעיה ביחס לחברתך.
שאלה: הכשרת דג לאכילה: כיצד מכשירים דג לאכילה האם אין בדגים שחיטה או סוג אחר של הריגה המחויבת בטרם אוכלים את הדג, והאם בשר דג צריך מליחה?
תשובה: כל דג כשר שיש לו קשקשת ראוי לאכילה, אין צורך בשחיטה, אבל לא אוכלים למעשה דג חי משום איסור בל תשקצו, דם דג מותר באכילה, אלא שאין להשאיר דם כמות שהוא בלי סימן היכר של קשקשת שזה דם דגים. ולכן לא מולחים דגים. (ספר הכשרות פרק יא). הרב אברהם פרל.
שאלה: איסור לנגן בבית?: האם יש איסור לנגן, לשרוק, ולחלל בחליל בשבת?
תשובה: בשבת אסור לנגן בכל כלי אך מותר לשרוק בפה בלבד. הרב שלמה רקובסקי.
שאלה: ת שכר שלא נקבע מראש: לפני מספר שבועות התארחתי אצל קרובי משפחה. מכיוון שיש לי בעיה נפשית מסויימת, הם הציעו לי להיפגש עם פסיכולוג שמבין בנושא זה. נפגשתי איתו לשיחה של כשעה. לאחר מספר שבועות, הם התקשרו אליי כדי לשאול למה לא שילמתי לו את שכרו - 200 ש"ח. הייתי מאד מופתע, כי לא אמרו לי מראש שהפגישה כרוכה בת הייתי בטוח שהוא ידיד שלהם, שמוכן לייעץ לי באופן חד-פעמי לייעוץ ללא ת בנוסף לכך, נראה לי שאם הוא רוצה לקחת ת היה עליו לומר מראש מה גובה הת כדי שאני אוכל להחליט אם יש לי מספיק כסף כדי לעמוד בהוצאה זו. רציתי לשאול את הרב מה הדין - מה צריך לעשות במצב כזה?
תשובה: מכיון שהלכת אל בעל מקצוע וקיבלת שרות ממנו הנך חייב לשלם. יש לשלם לפי מה שמקובל לשלם עבור פגישה עם פסיכולוג, ומחיר של 200 ש"ח זהו מחיר מקובל לפגישה מקצועית. הרב תומר ישראלי
שאלה: מקווה בקומה שנייה: האם מותר לבנות מקווה בקומה שנייה, והאם בדיעבד מקווה זה כשר?
תשובה: מותר, בתנאי שיעמוד בכל הדינים הנצרכים למקוה.
שאלה: צילום מטפלת במצלמה נסתרת: האם מותר לי להציב בביתי מצלמה נסתרת על מנת לראות האם המטפלת ששכרתי לילדי נוהגת בהם כשורה, אין בסיס או ראיה לחשוד בדבר, אך איני רוצה לקחת סיכון?
תשובה: אין מניעה עקרונית לעשות זאת אך יש כאן טעם לפגם אא"כ יש לך חשד סביר.
שאלה: איך להפטר ממתפלל מפריע: אני גר בארה"ב, ובקהילתנו יש אדם בן 60 בערך שמפריע לתפילות באופן קבוע ובצורה מאוד גסה. אנחנו לא מצליחים לעבור כמעט תפילה אחת ללא ויכוחים ומריבות איתו. הרב במקום הגיש תלונה במשטרה והוא קיבל צו האוסר עליו להגיע לבית הכנסת. עברה התקופה היפה ושוב העניין חוזר וקשה לבצע עוד פעם את המהלך של הגירוש. האם אני חייב לענות לקדיש שהוא אומר? הוא גם עולה לחזנות לפעמים במנחה וקורא את רוב התפילה בשגיאות, האם אני יוצא ידי חובה בתפילה, ומה ניתן לעשות כדי להיפטר מהאדם הזה? הרב שלנו הוא נפלא ועדין והוא חושש להתעמת איתו כי האדם המדובר הוא אלים, וקרו איתו תקריות אלימות בבית הכנסת בעבר הלא רחוק כלל, מה לעשות?
תשובה: כתוב בהלכה במפורש, שמי שמתנהג באלימות בתפילה ובבית-הכנסת אין עונים אחריו אמן. אתם צריכים לפנות שוב למשטרה ולהסביר להם את הבעיתיות שבעניין ושאין בכוחכם להשתלט עליו ללא עזרתם.
שאלה: עמידה ב"ברכו" בעליה לתורה: האם ישנה חובה הלכתית לעמוד בזמן שהעולה לתורה אומר "ברכו את השם המבורך"?
תשובה: לכאורה צריך לעמוד באמירת ברכו, והעולם לא נוהג כן, ולא ידעתי למה. הרב אברהם פרל.
שאלה: איך לשכנע לשים כיסוי ראש? : אני יוצא עם בחורה מזה כחודש, כשלעצמו הקשר מתנהל ר גמור, שנינו יוצאי החינוך הדתי לאומי ומבתים דתיים חזקים ואנו מקפידים על כללי הצניעות במהלך הקשר. אמש הצהירה בפניי שהיא לא מרגישה שהיא מספיק חזקה כדי לשים כיסוי ראש לאחר הנישואין, למרות שהיא יודעת שזהו רצוני ושכך גדלתי וחונכתי. מבחינתי אני מוכן גם לכיסוי ראש חלקי בתחילה ובע"ה לאט לאט הוא יהיה מלא, אבל היא מעוניינת שלא לחבוש ואולי בעתיד היא תרגיש חזקה מספיק על מנת להתחיל לחבוש. איך מה אני יכול על מנת לשכנעה בצורך לשים כיסוי ראש?
תשובה: זה לא קל לשכנע לכסות את הראש. אך אם תשכנע אותה להתחזק באמונה ובקיום מצוות יש להניח שככל שהיא תהיה יותר חזקה בכל שמירת המצוות היא גם תקבל על עצמה לכסות את הראש. עליך לבחון אם היא מוכנה להתקדם בכל הדרך ואם היא מוכנה הכל יבוא על מקומו במשך הזמן.
שאלה: בניהם של קדושי ורמייזא הי"ד: כשעשיתי עבודה בהיסטוריה קראתי על בעיה קשה שעמדה בפני קדושי ורמייזא הי"ד, להם הייתה אפשרות או למות או להתנצר, וידוע שדבר זה הוא ב"יהרג ועל יעבור" שהרי אלו היו שעות השמד, אך את ילדי היהודים אנשי מסעי הצלב הטבילו ולא הרגו. ובפני היהודים עמדה בעיה האם למות מות קדושים ואף אחד לא ידאג לילדים שיגדלו כנוצרים, או להתנצר כלפי חוץ ולדאוג להמשך קיום היהדות של הילדים הקטנים שהוטבלו. מה דעת ההלכה בנושא, מה על אדם שעומדת בפניו הברירה הזאת לעשות?
תשובה: קשה לדון במצבנו, מה הם היו צריכים לעשות במצבם. בכל אופן, על פי ההלכה אסור להתנצר למראית עין בשעת השמד, ולכן הם היו צריכים למסור את נפשם.
שאלה: להעלות לתורה כהן שלא נושא כפיו: נבחרתי להיות הגבאי של בית הכנסת בבית הספר, ויש רק כהן אחד שעבר בר מצווה, אבל הוא לא מברך ברכת כהנים. האם יש בעיה להעלות אותו לתורה בתור כהן?
תשובה: מותר להעלותו לתורה, אף-על-פי שהוא אינו נוהג כראוי.
שאלה: עבודה כקופאית בסופר: האם ישנה בעיה הלכתית לעבוד בתור קופאית בסופר, שכן לפעמים כשמחזירים ללקוחות עודף, הקופאית נוגעת בהם שלא בכוונה?
תשובה: לא צריך לחשוש עד כדי כך.
שאלה: קמיע שאינו בשימוש: ברשותי קמיע שניתן ע"י רב. אני לא עושה בו שימוש וארצה לדעת מה ניתן לעשות בו, האם לגנוז, לשמור אותו, או להחזיר לרב?
תשובה: תחזירי אותו למי שנתן לך.
שאלה: ציצית במזרח הרחוק: האם ניתן להקל בלבישת ציצית בתנאים של חום בלתי נסבל ותנאי לחות קיצוניים? אני גר במזרח הרחוק ומוצא שאי הנוחות מלבישת בגד נוסף, הציצית, גורמת לי להסחת הדעת ומקשה עליי את עבודת השם?
תשובה: אם תנאי מזג האויר אכן קיצוניים כל-כך, אתה יכול ללכת בלא ציצית.
שאלה: הלוואה בריבית בימינו: האם כיום שרוב ההלוואות הם הלוואות עסקיות, קרי, הלווה רוצה לעשות פעולה עסקית, והוא זקוק לסכום גבוה משיש לו, ולא הלוואות לעניים שאין להם מה לאכול וזקוקים לכך לצרכים בסייסיים אין מקום להקל בדבר, הרי התורה נותנת את נימוקה לאיסור, והאם אי אפשר לומר שאם הנימוק בטל גם האיסור בטל?
תשובה: איני בטוח שרוב ההלאות הם עסקיות, ההלואות שמקשות כל כך היום הם בעיקר משכנתא שנלקחת על דירה, ואלה הלואות שלוחצות מאוד, בדרך כלל אלה שקונים דירות רובם ככולם אינם עשירים ואין להם מקום לגור, ובלעדי ההלואה יהיה מצבם חמור יותר עם שכר דירה הגבוה. ועל כן בודאי שיש איסור ריבית בהלואה לדירה ולחתונה שנעשית בהוצאות בינוניות וכדומה. נכון שהלואות עיסקיות ניתן לסדר בקלות יתר בלי לעבור איסור ריבית. אני מכיר בעצמי משפחות שנהרסו בגלל הלואות על דירה והריבית הקשה שנשכה בעצמאותם. ואם כן במאות אלפי מקרים בהלואות שיש על רוב הדירות בארץ מצוה לעזור בלי ריבית ולפתור את מצוקת הדיור בדרך חשיבה ממלכתית.
שאלה: בחירת סנדק לבן בכור: אני מתעתדת ללדת בע"ה בחורף הקרוב בן בכור וכבר חושבים על עניין הסנדק. אחותי הקטנה כשילדה בחרה את הרב של הישיבה בה נמצא בעלה ואבי היה זה שמוסר את התינוק. אני יודעת שהוא מאוד נעלב שהיא לא ביקשה ממנו מפני שיש לו 4 בנות וזהו הנכד הראשון. אמא שלי ביקשה ממני בסתר שאני אבקש מאבא שיהיה הסנדק של בני כי ככה הוא ירגיש כבוד (שחשוב לו מאוד!) וגם לאור מה שקרה עם אחותי. זה לא ממש איכפת לי, ההפך אני אשמח לעשות לו קצת נחת ולבעלי ממש לא איכפת אם זה יהיה אבי או אביו, אבל פתאום אני מתחילה לחשוב האם יהיה לו כסנדק השפעה על אופיו של התינוק מבחינה רוחנית, אבי שומר תורה ומצוות, חוזר בתשובה, ומקפיד באדיקות על השבת, אך יש בו תכונות אופי שאיני רוצה שיעברו לתינוק. מה המשמעות הרוחנית של הסנדק?
תשובה: אכן אם לאביך זה חשוב הרי זה כיבוד הורים ובזכות זאת שאתם תכבדו את האבא יגדל בנכם לתורה ומצות. אמנם חשוב להסביר לאבא של בעלך למה אתם מקדימים את אביך ובעזרת ד' בפעם הבאה הוא יהיה הסנדק בלי נדר ובפעם השלישית תוכלו להתכבד בכיבוד הרב של בעלך.